Մելիսա Բենոիսթ

Մելիսա Մարի Բենոիսթ (անգլ.՝ Melissa Benoist, հոկտեմբերի 4, 1988(1988-10-04), Հյուստոն, Տեխաս) ամերիկացի դերասանուհի և երգչուհի, հայտնի է Կառա Զոր–Էլ դերով CBS/The CW հեռուստաալիքի կողմից հեռարձակված սուպերհերոսական դրամա Սուպերգրլ հետուստասերիալում։ Նա հայտնի դարձավ նաև Fox Broadcasting Company հեռուստաալիքի կողմից հեռարձակված «Glee» մյուզիքըլ կատակերգական դրամա հեռուստասերիալի չորրորդ և հինգերորդ եթերաշրջաններից, մարմնավորելով Մերլի Ռոզին, հայտնվել է նաև մի շարք հեռուստասերիալներում, այդ թվում նաև «Հայրենիք», «Լավ կինը» և «Օրենք և կարգուկանոն։ Հատուկ զոհերի զորամաս»։ Բենոիսթը նաև հայտնվել է ֆիլմերում, որոնցից են «Երկրորդ շանս», «Երկարատև ճանապարհորդություն» և օսկարակիր Մոլեգնություն ֆիլմերը։


== Վաղ կյանք ==
Բենոիսթը ծնվել է Հյուստոնում, սակայն մեծացել է Կոլորադո նահանգի Լիթլթոն քաղաքում։ Նա Ջուլի Ռենեի (Սմիթ) և Ջեյմս Լոգան Բենոիսթի դուստրն է։ Բենոիսթն ունի երկու քույր՝ Ջեսիկան և Քրիստինան։ Նրա հոր երկրորդ ամուսնության ժամանակ նա արդեն ուներ 5 խորթ քույր և եղբայր՝ Թաները, Էսթելը, Կոկոն, Ռոքեթը և Թորը։ Նա 2007 թվականին ավարտել է Կոլորադո նահանգի Ցենթենիալ քաղաքի Արապահո ավագ դպրոցը և 2011 թվականին Նյու Յորքի Մանհեթենի Մերիմուն քոլեջը։


== Կարիերա ==

Բենոիսթը 2008 թ․ առաջին անգամ նկարահանվել է ֆիլմում, որը պատմում է երգչուհի Մրայա Քերիի մասին, ֆիլմը կոչվում է «Թենես»։ 2012 թ․ մայիսիսն Բենոիսթը Նյու Յորքում մասնակցել է Glee հեռուստասերիալի լսումներին, երգել է հինգ տարբեր երգեր, որոնցից էին Ռեգինա Սպեկտորի «Fidelity», Սառա Բարիլեսի «King of Anything», Քոլբի Քայլեթի երգերից մեկը և մի քանի դրվագներ երաժշտական թատրոնից։ Նույն թվականի հուլիսին Կալիֆոռնիայում նա երկու թեստ է անցել սցենարիստ/պրոդյուսեր Ռայան Մերֆիի մոտ։ 2013 թ․ սեպտեմբերին Բենոիսթը մարմնավորել է Նիկոլի կերպարը «Մոլեգնություն» ֆիլմում, որտեղ նրա խաղընկերն էր Մայլզ Թելերը, ֆիլմը 2014 թ․ Սանդանսի կինոփառատոնում արժանացել է գլխավոր մրցանակների (Գլխավոր ժյուրիի և հանդիսատեսների մրցանակներ)։ 2014 թ․ հունիսին Բենոիսթը նկարահանվել է Նիկոլաս Սփարքսի «Երկարատև Ճանապարհորդություն» ֆիլմում՝ մարմնավորելով Մարսիային։
2015 թ․ նա նկարահանվել է Երկրորդ շանս ֆիլմում, որտեղ նրա խաղընկերներն էին Ալ Պաչինոն, Ջենիֆեր Գարները և Անեթ Բենինգը։ Նա մարմնավորել է Ջեմիի կերպարը, որը գանձապահ էր մի հյուրանոցում2015 թ․ մայիսին հայտարարվել էր, որ Բենոիսթը կմարմնավորի Լորելայի կերպարը «Խղճուկ ձիավորներ»–ը ֆիլմում, փոխարինելով Լիլի Քոլինսին և Նիկոլա Փելտցին, չնայած նախնական տեղեկություններով պետք է Լորելայի կերպարը ստանձներ նրանցից մեկը։ 2015 թ․ օգոստոսին Բենոիսթը ստանձնեց գլխավոր դեր՝ նկարահանվելով Սեմ Հյուգնի հետ ամերիկյան Screen Gems կինոարտադրության կողմից թողարկված «Օքսֆորդ» ֆիլմում։ 2015 թ․ հոկտեմբերին Բենոիսթը սկսեց նկարահանվել CBS/The CW հեռուստաալիքի կողմից նկարահանված սուպերհերոսական, գեղարվեստական, արկածային, դրամատիկ «Սուպերգրլ» հեռուստասերիալում, մարմնավորելով Կառա Զոր-Էլին։


== Մեդիա հայտնվելը ==
Նա և «Glee» հեռուստասերիալի աստղ Դարեն Քրիսը Ջոշ Դյուամելի հետ հայտնվել են «2013թ․ Kids' Choice Awards» մրցանակաբաշխությանը, նաև 2016 թ․ հունվարի 6-ին հայտնվել է CBS-ի կողմից կազմակերպված «42nd People's Choice Awards» մրցանակաբաշխությանը, որպես հաղորդավարուհի։ Նա ընտրվել է Կոկա-Կոլայի նոր արտադրանքի դեսպան։ 2013 թ․ հունիսիսն նրանք մեկնել են Ֆիլիպինների մայրաքաղաք Մանիլա և տարբեր կենտրոններում՝ հանդիպելով իրենց երկրպագուներին, ներկայացրել են իրենց արտադրանքը։ Նա «Ֆլեշ» հեռուստասերիալի աստղ Գրանթ Գասթինի հետ միասին վարել է «73rd Golden Globe Awards» մրցանակաբաշխությունը։


== Անձնական կյանք ==
2015 թ․ մարտին Բենոիսթը ամուսնացել է «Glee» հեռուստասերիալի աստղ Բլեյք Ջեների հետ։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


== Մրցանակներ ==


== Ծանոթագրություններ ==


== Արտաքին հղումներ ==
Մելիսա Բենոիսթ Ֆեյսբուքում
Melissa Benoist Թվիթթերում
Melissa Benoist Ինստագրամում